-पापा, अखबारमे बड छपै छै भ्रुण हत्याक बारेमे । ई की होइत छै ?
 -बेटा, जनमैसँ पहिने जँ ककरो मारि देल जाइ छै तँ एकरा भ्रुण हत्या कहल जाइ छै ।
 -मुदा किए मारि देल जाइ छै ?
 -जहिना मच्छर, साँप सन जीवकें खतरा बूझि लोक मारि दै छै तहिना भ्रुणोकें . . .
 -(बीच्चेमे बात लोकैत) से तँ बुझलियै, मुदा जनमसँ पहिने केहन खतरा रहैत छै ?
 -पढ़ाइ कर । ई सब एखन नै बुझबें ।
 -अच्छे एकटा बात कहू । खाली कन्ये भ्रुणकें किए मारल जाइ छै । बालककें किए नै ? की एकरासँ खतरा नै होइ छै ।
 ई सूनि पापाकें किछु नै फुरेलै । एकटा छोट नेनाक प्रश्नक उत्तर ओकरा लऽग नै छलै । उत्तरक खगताक अनुभव भऽ रहल छलै ओकरा । 